Bithynia et Pontus
Bithynia et Pontus nomen est provinciae Romanae in Anatolia septentrionali occidentalique creata 74 a.C.n., quae Proponti, Bosphoro Thraciano, et Ponto Euxino attingit. Hodie est pars Turciae septentrionalis.

Saeculo II a.C.n. regnum Bithynia sedem magnam habuit inter monarchias minores Anatolianas, sed ultimus rex, Nicomedes IV, non potuit se sustinere contra Mithridaten VI Ponticum, et postquam Senatus Romanus eum in regnum restituit, regnum testamento Rei Publicae Romanae legavit (74 a.C.n.).

Provincia Bithynia et Pontus anno 64 a.C. instituta est e collatione  provinciae Bithyniae (prius regnum) cum partibus quibusdam regni Pontici Mithridatis VI. Lex administrandae provinciae nomine lex Pompeia (nomen traxit ab imperatore Romano Gnaeus Pompeius Magnus, hieme 63/62 a.C. lata est. E tempore Augusti Bithynia et Pontus provincia erat populi Romani. Per primam partem saeculi II saepe a legatis imperialibus administrabatur, quorum notissimus est Plinius minor, annis 103–105, imperatore Traiano; cui Plinius epistulas crebriter scripserat e quibus res de provincia gerenda discere licet.

Caput provinciae vetus urbs regalis Bithynici regni, Nicomedia, facta est, cui autem semper cum Nicaea de principatu urbium certandum fuit. Vespasiano imperatore, verisimiliter anno 73, quae antea nominabatur civitas libera et foederata Byzantium provinciae attributa est.
Recompositione provinciarum imperatoris Diocletiani facta anno 295 Bithynia et Pontus in provincias Bithynia, Paphlagonia et Diospontus divisa est.

Fasti legatorum
Tempore reipublicae liberae fuere proconsules :
Marcus Aurelius Cotta 73-71 a.C.n.
Quintus Marcius Crispus 45-44 a.C.n.
Lucius Tillius Cimber 44-42 a.C.n.
Gnaeus Domitius Ahenobarbus 37-35 a.C.n. aMarco Antonio designatus.
Deinde provincia a legatis Augusti pro praetore administrabatur. Hi inter alios fuerunt:
Lucius Iulius Marinus Caecilius Simplex anno 89
Lucius Iulius Marinus Caecilius Simplex annis 96/97 - 98/99
Gaius Iulius Cornutus Tertullus - 111
Gaius Plinius Caecilius Secundus 111 -
Lucius Hedius Rufus Lollianus Avitus 159 - 165
Marcus Didius Iulianus inter annos 185 et 189
Lucius Egnatius Victor Lollianus anno 220 - ?

Bibliographia 
 Tenney Frank, Roman Imperialism. Novi Eboraci: Macmillan, 1914 Textus apud archive.org
 Tenney Frank, ed., An Economic Survey of Ancient Rome. 6 voll. Baltimorae: Johns Hopkins University Press, 1933-1940
 A. H. M. Jones, The Later Roman Empire 284-602; a social, economic and administrative survey. 3 voll. Oxoniae: Blackwell, 1964
 		 

Provinciae Romanae
Bithynia
Pontus

ca:Regió de Bitínia#Província romana